दो एसडीएम एवं दो तहसीलदारों को नोटिस
शिवपुरी|सीएम हेल्पलाइन में प्राप्त शिकायतोंं की अपने स्तर पर निराकरण की कार्रवाई न करने और शिकायतो के निराकरण में कोई भी जवाब पोर्टल पर फीड न किए जाने से एल-3 स्तर पर शिकायतें पहुंचने के कारण जिले के दो अनुविभागीय अधिकारी (राजस्व) एवं दो तहसीलदारों को जिला कलेक्टर द्वारा कारण बताओ नोटिस जारी किया गया है।
कलेक्टर राजीव दुबे द्वारा अनुविभागीय अधिकारी राजस्व पोहरी जेएस बघेल, अनुविभागीय अधिकारी राजस्व करैरा संजीव जैन, तहसीलदार पोहरी नीरज शर्मा और तहसीलदार नरवर महेंद्र सिंह कथुरिया को कारण बताओ नोटिस जारी कर तीन दिवस में अपना जवाब प्रस्तुत करने के निर्देश दिए है। कलेक्टर ने मात्र दो शिकायतों का निपटारा न करने पर एसडीएम और तहसीलदारों को नाटिस जारी किए हैं। कलेक्टर ने मात्र दो शिकायतों का निपटारा न करने पर एसडीएम और तहसीलदारों को नाटिस जारी किए हैं। ये शिकायतें एल टू स्तर पर पड़ी थीं ।
hin_Deva hin_Deva hin_Deva